钦定古今图书集成/历象汇编/乾象典/第032卷 > 《邓玉函测天约说》 > 《从运动论》
## 钦定古今图书集成/历象汇编/乾象典/第032卷 > 《邓玉函测天约说》 > 《从运动论》

太阳之动有二：其一与“黄赤道比论，其一与《地平比
论》。”

《与黄赤道比论○》，如从冬至一点起算，行天一日一
周，明日不在冬至，即此一圈作螺旋一周。次日复然，
迄夏至点行一百八十馀周，而通作一螺旋线也。第
冬至线与次日一周线相离甚近，以次渐远，迄春分
而甚远，过此渐近；迄夏至而甚近，过此又渐远，如是
循环无穷耳。

又冬至初日之线，其螺圈甚小，次日渐大，至春分甚
大；过此渐小，迄夏至而甚小。如是小大循环者，何也？
为纬圈中冬、夏至皆小圈，赤道为大圈故也。从冬至
迄夏至，此为成岁之半矣。若从夏至迄冬至，亦作螺
旋行，每日一周百八十馀日，通作一螺旋线。但此线
非复前线，而别作一线，每日与前线作一交耳。此为
成岁之全也